રાજ શાહે જણાવ્યું હતું કે પ્રેસિડન્ટ ડોનાલ્ડ ટ્રમ્પ લીગલ ઇમિગ્રેશન રિફોર્મ્સ જોવા માગે છે. તેઓ ફેમિલી ચેઇન માઇગ્રેશનના હાલમાં હયાત કાયદાને વિસ્તારીને મેરીટ-બેઝ્ડ લીગલ ઇમિગ્રેશન રિફોર્મ લાવવા આતુર છે. અમે આ દેશમાં આવતા લોકોને ખાતરી કરાવવા માગીએ છીએ કે આ દેશ શ્રેષ્ઠ છે, તમે પણ શ્રેષ્ઠ છો અને અમેરિકામાં તમારું ઉજ્જવળ ભવિષ્ય છે. અમે તેઓની શૈક્ષણિક પશ્ચાદભૂ જોવા માગીએ છીએ અને તેમનામાં અમેરિકન કામદારોને મદદ કરવાની અને સહાયરૂપ થવાની ક્ષમતા છે કે કેમ તે ચકાસવા માગીએ છીએ.